Τελετή

Γενικά τελετή χαρακτηρίζεται οποιαδήποτε διεξαγωγή με περισσότερο πανηγυρικό χαρακτήρα. Οι τελετές διακρίνονται ανάλογα του χαρακτήρα τους σε εθνικές, θρησκευτικές, κοινωνικές, αθλητικές, κ.λπ. Συνηθέστερες είναι εκείνες με θρησκευτικό χαρακτήρα όπως τελετές γάμου, βάπτισης, κ.λπ. που τελούνται εντός των ναών, όπως και εκτός ναών επίσης με θρησκευτικό χαρακτήρα π.χ. λιτανείες, περιφορές εικόνων, επιταφίου κ.λπ., ενώ σημαντική επίσης είναι η τελετή αγιασμού των υδάτων. 

Άλλες τελετές είναι οι επίσημες δοξολογίες, τελετές ορκωμοσίας, θυρανοίξια ναών, εγκαινίων γραφείων, καταστημάτων κ.λπ. σε μερικές των οποίων συμμετέχουν και διάφορες αντιπροσωπείες. Στις εθνικές τελετές συμμετέχουν επίσης στρατιωτικά αγήματα που πλαισιώνουν αυτές με παρατάξεις καθώς και μπάντες.

Στις τελετές έναρξης αθλητικών αγώνων συνήθως το τιμώμενο πρόσωπο είναι εκείνο που σηματοδοτεί την έναρξη με τη φράση: "Κηρύσσω την έναρξη του αγώνα..."

Δείτε επίσης 
 Τελετή (μυθολογία)

 
Εθιμοτυπία
Θρησκευτικές εορτές και τελετές
Αθλητισμός
Λαογραφία